चमन बहार
चमन बहार, 2020 में बनी एक हिन्दी फिल्म है, जिसके लेखक और निर्देशक अपूर्वधर बडगैयां हैं। फिल्म का निर्माण यूडली फिल्म्स द्वारा किया गया है, जो कि सारेगामा इंडिया का एक निर्माण उद्यम है। फिल्म में जितेंद्र कुमार और रितिका बदियानी की मुख्य भूमिकाएं हैं। चमन बहार की कहानी भारतीय राज्य छत्तीसगढ़ में गढ़ी गई है। फिल्म एक स्थानीय पनवाड़ी (पानवाले) और उसके एकतरफा प्यार के इर्द-गिर्द घूमती है, जो अपनी दुकान के ठीक सामने रहने वाली एक स्कूली छात्रा से प्यार कर बैठता है। चमन बहार 19 जून 2020 से नेटफ्लिक्स पर प्रदर्शित की गयी है।